| MGP Nordic 2006 |
| --- |
|  |
| **Dato:** | 25. november 2006 |
| **Sted:** | TV-huset, Stockholm, Sverige |
| **Programledere:** | Therése MerkelHenrik Johnsson |
| **Arrangør:** | Sveriges flagg Sveriges Television |
| **Deltakere:** | 9 |
| **Vinner:** | Danmarks flagg Danmark«Tro på os to» |
| **Artist:** | SEB |
| 

|  |  |  |
| --- | --- | --- |
| MGP Nordic 2002 | Fil:Logo for the Melodi Grand Prix Junior – MGPjr.png | MGP Nordic 2007 |

 |

**MGP Nordic 2006** var den andre utgaven av MGP Nordic, en nordisk, tv-sendt sangkonkurranse for barn mellom 8 og 15 år. Konkurransen ble arrangert i TV-huset til Sveriges Television i Stockholm i Sverige 25. november 2006. Danmark, Norge og Sverige deltok med tre sanger hver, og vinneren ble det danske bandet SEB med «Tro på os to».

Bakgrunnen
----------

Den første utgaven av MGP Nordic hadde blitt holdt fire år tidligere. Konkurransen ble lagt på is da de skandinaviske landene begynte å delta i Junior Eurovision Song Contest i 2003. Etter hvert ble imidlertid de skandinaviske allmennkringkasterne ukomfortable med utviklingen i den europeiske konkurransen, og i 2006 trakk de tre landene seg fra konkurransen. I stedet gjenopplivet de MGP Nordic, og den andre utgaven fant sted i Stockholm i Sverige. Programledere var Therése «Tess» Merkel fra popgruppen Alcazar og tv-personligheten Henrik Johnsson. Stian Barsnes-Simonsen kommenterte sendingen for norske seere.

Hvert av de tre skandinaviske landene holdt en nasjonal finale i forveien. NRK arrangerte MGPjr 2006 i april, der Ole Runar Gillebo vant med «Fotball e supert». Også andreplassen Sondre og tredjeplassen Drops fikk delta i MGP Nordic, siden hvert land deltok med tre sanger hver.

Sendingen
---------

De ni artistene fremførte låtene sine før seerne i hvert land kunne stemme på sangene via telefon. Det var ikke mulig å stemme på sangene fra eget land. Det beste bidraget fra hvert land gikk videre til en superfinale der de tre sangene ble fremført på nytt. Danske SEB, norske Ole Runar og svenske Sanna gikk videre til superfinalen.

Darin, Infernal og Lilyjets sto for pauseunderholdningen før avstemningen. Til slutt vant danske SEB med låten «Tro på os to». Dette var andre året på rad at Danmark vant konkurransen.

Resultat
--------

**Første runde**

| Nr. | Land | Artist | Tittel | Norsk oversettelse | Status |
| --- | --- | --- | --- | --- | --- |
| 1 | Norges flagg | Drops | «Sjokoland» | *–* | Ute |
| 2 | Danmarks flagg | Fos'n's | «Mit hood» | *Mitt nabolag* | Ute |
| 3 | Sveriges flagg | Benjamin | «Hej Sofia» | *Hei, Sofia* | Ute |
| 4 | Norges flagg | Sondre | «Tatt» | *–* | Ute |
| 5 | **Danmarks flagg** | WeMix | «Få din boogie på» | *–* | Ute |
| 6 | Sveriges flagg | Sanna | «Genom skog, berg och hav» | *Gjennom skog, fjell og hav* | Superfinale |
| 7 | Norges flagg | Ole Runar | «Fotball e supert» | *Fotball er supert* | Superfinale |
| 8 | Danmarks flagg | SEB | «Tro på os to» | *Tro på oss to* | Superfinale |
| 9 | Sveriges flagg | Made | «Inga känslor kvar» | *Ingen følelser igjen* | Ute |

**Superfinale**

| Nr. | Land | Artist | Tittel | Poeng | Plass |
| --- | --- | --- | --- | --- | --- |
| 6 | Sveriges flagg | Sanna | «Genom skog, berg och hav» | 117 | 2 |
| 7 | Norges flagg | Ole Runar | «Fotball e supert» | 56 | 3 |
| **8** | **Danmarks flagg** | **SEB** | **«Tro på os to»** | **127** | **1** |

Avstemning
----------

Resultatet ble avgjort av seernes telefonstemmer i hvert land. Det var ikke mulig å stemme på sangene fra eget land. Hvert land hadde 100 poeng å fordele på de to andre. Poengene ble fordelt etter prosentvis oppslutning. Det betyr med andre ord at 56 prosent av de norske telefonstemmene gikk til Danmark, mens 44 prosent gikk til Sverige. 

| Nr. | Land | Artist | Telefon | Totalt |
| --- | --- | --- | --- | --- |
| Sveriges flagg | Norges flagg | Danmarks flagg |
| 6 | Sveriges flagg | Sanna | – | 44 | 73 | 117 |
| 7 | Norges flagg | Ole Runar | 29 | – | 27 | 56 |
| **8** | **Danmarks flagg** | **SEB** | **71** | **56** | ***–*** | **127** |

Se også
-------

* Junior Eurovision Song Contest 2006

Referanser
----------

1. ↑  «Tre norske finalister i MGP Nordic». Norsk rikskringkasting. Besøkt 19. november 2016.
2. ↑  «MGPjr 2006». Norsk rikskringkasting. 22. april 2006. Besøkt 11. november 2016.
3. ↑  Krog, Kikka (25. november 2006). «Norsk bronse i Melodi Grand Prix junior». *VG Nett*.

Eksterne lenker
---------------

* MGP juniors offisielle nettside